ONTWORTEL: Emmer Lys (1)
Nou-ja, by gebrek aan ‘n beter naam, het Sarel en ek besluit om ‘n Emmer lys op te stel van goed wat ons graag wil doen in Suid Afrika voordat ons Australië toe trek. Ons het die kinders hierby betrek en ons het ons lysie gemaak.Daar is so baie goed wat ons wil doen, maar ek is bevrees ons gaan nie by alles kom nie. Ons sal dalk van die goed moet laat oorstaan tot ons eerste vakansie terug in SA.Ek is bly om te kan sê dat ons al heelwat van die lys gedoen het die afgelope jaar. Hier is 'n paar goedjies wat ons al gedoen het:- Mpumalanga vakansie (4 aande / 5 dae vakansie)- Kruger Wildtuin vakansie (1 aand, 2 dae in die wild tuin)- Durban vakansie (langnaweek 4 aande / 5 dae)- Maropeng (een dag uitstappie)- SAB – World of Beer toer (een dag uitstappie) – ek het ongelukkig my kamera by die huis vergeet en het dus geen fotos van hierdie uitstappie nie.- Stoomtrein (Hierdie was die werk se Jaar eind funksie en gevolglik het ons die geleetheid gekry)- SA Lipizzaner show (“Spur of the moment” uitstappie vanoggend)
Ek sal in die volgende paar dae ‘n paar foto’s op sit van elk van die Emmer lys uitstappies.Die eerste paar foto’s is van ons Mpumalanga en Kruger Wiltuin vakansie in April 2011.
Hierdie was so uur geneem voordat ons by die hek moes uitgaan. Ons was baie teleurgeseld dat ons net 2 van die groot 5 gesien het. Ons het net Olifante en 'n Renoster gesien. Ons was gelukkig genoeg om toe 'n paar buffels ook te sien. Omtrent so 10 minute voor die Phalaborwa hek, was ons so gelukkig om hierdie Luiperd langs die pad te kry. Ek het my vergaap aan die mooi gesig hier langs die pad. Sarel "skree" toe vir my "Neem 'n foto" (ek is mos die gesin se kameravrou). Ek kry toe darem die foto geneem waar die luiperd begin wegstap. Ons was so gelukkig om die pragtige dier te sien.
Mollers Down Under23 January 2012 at 04:07Ek moet bieg, ek was bietjie stout van dag. Terwyl ek my aandag moes gee in ons weeklikse vergadering het ek stilletjies gesit en jou blog lees op my iPhone. Maar jy kan my nie blameer nie. In die jare en maande voor ons uit Suid Afrika weg is het ek ook per geleentheid by feitlik al daardie plekke ‘n draai gaan maak. Die trein, Crystal Springs, selfs daardie selfde putt-putt baan. Die wildtuin, Graskop, God’sWindow. Ai maar dis darem mooi plekke, en jy het pragtige foto’s daarvan geneem. My hart trek sommer 'n punt daarheen. Vergelyk dit nou met ‘n vervelige vergadering oor data centres en servers en IT probleme. Nee, jy kan my nie kwalik neem nie...ReplyDeleteChantel23 January 2012 at 08:56Ha-ha. Ek neem jou nie kwalik nie :-) Suid Afrika is werklik 'n besonderse mooi land. Net jammer almal waardeer dit nie so nie. Ek is bly om te hoor my blog is lekkerder as 'n Maandag oggend meeting.ReplyDeleteAdd commentLoad more...